KOMMISSIONEN FOR DE EUROPÆISKE FÆLLESSKABER 
K0MC90) 10 endelig udg. 
Bruxelles, den 26. januar 1990 
Forslag til 
RÅDETS FORORDNING (EØF) 
om ophævelse af forordning (EØF) nr. 1826/84 og nr. 1282/81 
om indførelse af en endelig antidumpingtold på importen 
af vinylacetatmonomer med oprindelse i Canada 
henholdsvis Amerikas Forenede Stater 
(forelagt af Kommissionen) 

BEGRUNDELSE 
1. Ved Rådets forordning (EØF) nr. 1826/84 (1) indførtes der en endelig 
antidumpingtold på importen af vinylacetatmonomer (VAM) med oprindelse 
i Canada; tolden ændredes senere ved Rådets forordning (EØF) nr. 2879/87 (2) 
Ved Rådets forordning (EØF) nr. 1282/81 (3) indførtes der en endelig 
antidumpingtold på importen af VAM med oprindelse i USA, og denne told 
ændredes senere ved Rådets forordning (EØF) nr. 2357/87 (4). 
2. I november 1988 modtog Kommissionen en anmodning fra en amerikansk pro­
ducent/eksportør, Quantum Chemical Corporation, om en fornyet under­
søgelse af antidumpingforanstaltningerne. 
På baggrund af de påstande, som den pågældende amerikanske producent/eks­
portør fremførte, og den deraf følgende mulighed for, at eksporten af 
VAM med oprindelse i Canada heller ikke længere fandt sted til dumping­
priser eller påførte den pågældende erhvervsgren i Fællesskabet skade, 
fandt Kommissionen det påkrævet at at udvide den fornyede undersøgelse 
til også at omfatte importen af VAM med oprindelse i Canada for at sikre, 
at tolden kun skulle forblive i kraft i det omfang, det var nødvendigt 
for at modvirke dumping, som forvolder skade. 
3. Kommissionen offentliggjorde en meddelelse i De Europæiske Fællesskabers 
Tidende (5) om indledning af en fornyet undersøgelse af antidumping­
foranstaltningerne vedrørende importen til Fællesskabet af vinylacetat-
monomer med oprindelse i Canada og Amerikas Forenede Stater og indled­
te en undersøgelse. 
(1) EFT nr. L 170 af 29.6.1984, s. 70. 
(2) EFT nr. L 275 af 29.9.1987, s. 1. 
(3) EFT nr. L 129 af 15.5.1981, s. 1. 
(4) EFT nr. L 213 af 4.8.1987, s. 32. 
(5) EFT nr. C 105 af 25.4.1989, s. 3. 
V 
- 2 -
4. Den normale vgrdi, som var fastlagt på grundlag af det vejede gennem­
snit af hver af de pågsLdende producenters salg af VAM pa hjemmemar­
kedet og i et enkelt tilfælde på grundlag af en anden producents høje­
ste pris pa hjemmemarkedet, blev sammenlignet med eksportpriserne 
for hver enkelt transaktion. Der konstateredes pi dette grundlag ikke 
nogen dumping. 
5. På baggrund af resultaterne af ovennævnte undersøgelse fastslås det, 
at eftersom der Ikke finder dumping sted, bør denne fornyede under­
søgelse afsluttes, og ovennævnte antidumpingtold bør ophaves. 
9 
Forslag til 
RÅDETS FORORDNING (EØF) 
om ophævelse af forordning (EØF) nr. 1826/84 og nr. 1282/81 
om indførelse af en endelig antidumpingtold på importen 
af vinylacetatmonomer med oprindelse i Canada 
henholdsvis Amerikas Forenede Stater 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, 
under henvisning til Rådets forordning (EØF) nr. 2423/88 af 11. juli 1988 
om beskyttelse mod dumpingimport eller subsidieret import fra lande, der 
ikke er medlemmer af Det Europæiske Økonomiske Fællesskab (1), særlig ar­
tikel 9 og 14, 
under henvisning til forslag fra Kommissionen forelagt efter konsultation 
i det rådgivende udvalg, der er nedsat i henhold til nævnte forordning, og 
ud fra følgende betragtninger: 
A. PROCEDURE 
(1) Ved Rådets forordning (EØF) nr. 1826/84 (2), ændret ved forordning 
(EØF) nr. 2879/87 (3), indførtes der en endelig antidumpingtold 
på importen af vinylacetatmonomer (VAM) med oprindelse i Canada. 
Ved Rådets forordning (EØF) nr. 1282/81 (4), ændret ved forordning 
(EØF) nr. 2357/87 (5), indførtes der en endelig antidumpingtold på 
importen af VAM med oprindelse i USA. 
1) EFT nr. L 209 af 2.8.1988, s. 1. 
2) EFT nr. L 170 af 29.6.1984, s. 70. 
3) EFT nr. L 275 af 29.9.1987, s. 1. 
4) EFT nr. L 129 af 15.5.1981, s. 1. 
5) EFT nr. L 213 af 4.8.1987, s. 32. 
- 2 -
I november 1988 modtog Kommissionen en anmodning, indgivet på vegne af 
en amerikansk producent/eksportør, Quantum Chemical Corporation, om en 
fornyet undersøgelse af de antidumpingforanstaltninger, der var gælden­
de for importen af VAM med oprindelse i Amerikas Forenede Stater. 
I nævnte anmodning, der er baseret på artikel 14 i forordning (EØF) nr. 
2423/88, blev anført, at der ikke længere fandt dumping sted, og at den 
pågældende erhvervsgren i Fællesskabet ikke længere påførtes skade som 
følge af importen af VAM fra USA. Kommissionen fandt, at der forelå til­
strækkelige beviser til at begrunde iværksættelsen af en fornyet under­
søgelse af foranstaltningerne. 
På baggrund af de påstande, som den pågældende amerikanske producent/ 
eksportør fremførte, og den deraf følgende mulighed for, at eksporten af 
VAM med oprindelse i Canada heller ikke længere fandt sted til dumping­
priser eller påførte den pågældende erhvervsgren i Fællesskabet skade, 
fandt Kommissionen det påkrævet at udvide den fornyede undersøgelse til 
også at omfatte importen af VAM med oprindelse i Canada for at sikre, 
at tolden kun skulle forblive i kraft i det omfang, det var nødvendigt 
for at modvirke skadevoldende dumping. 
(2) Kommissionen offentliggjorde derfor en meddelelse i De Europæiske Fæl­
lesskabers Tidende (6) om indledning af en fornyet undersøgelse af anti­
dumpingforanstaltningerne vedrørende importen til Fællesskabet af VAM 
med oprindelse i Canada og Amerikas Forenede Stater og indledte en 
undersøgelse. 
(3) Kommissionen underrettede officielt de eksportører og importører, som den 
vidste var berørt af sagen, samt repræsentanter for eksportlandet og kla­
gerne og gav de direkte berørte parter lejlighed til at tilkendegive 
deres mening skriftligt og til at anmode om at blive hørt mundtligt. 
Conseil Européen des Fédérations de l'Industrie Chimique (CEFIC), Fælles­
skabets producenter af VAM, de fleste eksportører og nogle importører 
tilkendegav deres mening skriftligt. CEFIC og nogle importører anmodede 
om at blive hørt, hvilket blev imødekommet. 
6) EFT nr. C 105 af 25.4.1989, s. 3, 
5" 
- 3 -
En af de største forbrugere af VAM på det frie marked i Fællesskabet 
tilkendegav sine synspunkter skriftligt og anmodede om at blive hørt 
mundtligt, hvilket blev imødekommet. 
(4) Kommissionen indhentede og efterprøvede alle oplysninger, som den anså 
for nødvendige med henblik på at træffe foreløbig afgørelse, og aflag­
de kontrolbesøg hos følgende selskaber: 
Producenter i Fællesskabet: 
BP Chemicals Ltd, London, Det Forenede Kongerige 
- Montedipe Sri, Milano, Italien 
- Wacker Chemie GmbH, Munchen, Tyskland 
Rhône poulencSA, Paris, Frankrig 
Den canadiske producent/eksportør: 
Celanese Canada Inc, Toronto, Canada 
Arneri kanske producenter/eksportører: 
- Hoechst Celanese Chemical Group, Dallas, USA 
- Quantum Chemical Corporation, Cincinnati, USA 
Importører forbundet med en eksportør: 
- Quantum Chemical Europe BV, Bavel, Nederlandene 
- Hoechst Celanese NV, Bruxelles, Belgien 
(5) Dumpingundersøgelsen omfattede perioden oktober 1988 - marts 1989. 
C 
- 4 
B. DUMPING 
(I) Normal værdi 
(6) Den normale værdi blev for alle de af proceduren omfattede pro­
ducenter/eksportører fastlagt på grundlag af det vejede gennem­
snit af hjemmemarkedspriserne ved salg til uafhængige kunder. 
Der var tale om nettopriser, dvs. efter fradrag af alle rabatter 
og afslag, der havde direkte tilknytning til salget af VAM. Det 
blev endvidere fastslået, at de af undersøgelsen omfattede sel­
skaber i Canada og USA opnåede fortjeneste ved salg på hjemmemar­
kedet . 
En eksportør meddelte imidlertid ikke nærmere oplysninger om sin 
fortjeneste på hjemmemarkedssalget. Kommissionen fandt, at op­
lysningerne vedrørende fortjenesten var en væsentlig del af de 
nødvendige oplysninger, og den underrettede derfor selskabet om, 
at såfremt der ikke blev fremlagt sådanne oplysninger, ville den 
normale værdi blive fastlagt på grundlag af de foreliggende oplys­
ninger i overensstemmelse med artikel 7, stk. 7, litra b), i for­
ordning (EØF) nr. 2423/88. Kommissionen var i den forbindelse af 
den opfattelse, at resultaterne af dens undersøgelse var det bedst 
egnede grundlag for fastsættelse af den normale værdi, og den fast­
satte den normale værdi på grundlag af den højeste gennemsnitlige 
hjemmemarkedspris, der var konstateret for de eksportører, der 
fuldt ud medvirkede i undersøgelsen. 
(II) Eksportpris 
(7) Hvad angår eksport fra canadiske og amerikanske producenter/eks­
portører direkte til uafhængige importører i Fællesskabet, blev 
eksportpriserne fastlagt på grundlag af de priser, der faktisk var 
betalt eller skulle betales for de solgte varer. 
Når eksporten til Fællesskabet fandt sted til datterselskaber, 
ansås det i betragtning af forbindelsen mellem eksportør og impor­
tør for påkrævet, at eksportpriserne blev beregnet på grundlag af 
de priser, hvortil den importerede vare første gang videresolgtes 
? 
- 5 -
til en uafhængig køber. Rabatter og afslag blev i påkommende til­
fælde trukket fra prisen til den første uafhængige køber. Der blev 
foretaget passende justeringer for at tage hensyn til alle omkost­
ninger, der påløb mellem import og videresalg, plus en fortjene­
ste på 5% af omsætningen. 
En importør kunne ikke godtage den af Kommissionen benyttede for-
tjenste. Rådet fandt imidlertid, at 5% var den minimumsfortje-
neste, der var nødvendig for en uafhængig importør af et kemisk 
produkt som VAM. Desuden var der også som led i den tidligere 
procedure anvendt en fortjeneste på 5%. 
I de tilfælde, hvor det ved beregning af eksportpriserne var nød­
vendigt at foretage en omkostnningsfordeling, blev denne foretaget 
på grundlag af omsætningen. De omkostninger og den omsætning, der 
benyttedes med henblik herpå, fremgik almindeligvis af de forbund­
ne importørers seneste foreliggende regnskabstal for det foregående 
regnskabsår og var således baseret på reviderede regnskabstal. 
C. SAMMENLIGNING 
(8) For at foretage en rimelig sammenligning mellem den normale værdi 
og eksportprisen og i overensstemmelse med artikel 2, stk. 9 og 10, 
i forordning (EØF) nr. 2423/88 tog Rådet hensyn til forskelle, der 
påvirkede prisernes sammenlignelighed, såsom forskelle i salgsvilkår, 
hvor det på tilfredsstillende måde kunne godtgøres, at der forelå 
en direkte forbindelse mellem disse forskelle og det pågældende salg. 
Dette var tilfældet for forskelle i transport-, forsikrings-, hånd­
terings- samt andre omkostninger, kreditvilkår, provisioner og løn 
til sælgere. Til alle sammenligninger anvendtes priser ab fabrik. 
D. DUMPINGMARGEN 
(9) Den normale værdi, som var fastlagt på grundlag af et vejet gennem­
snit for hver af de pågældende producenters hjemmemarkedssalg af 
VAM og i et enkelt tilfælde på grundlag af den højeste hjemmemar­
kedspris, der var fastlagt for en anden producent, blev sammenlig­
net med eksportpriserne for hver enkelt transaktion. Det fremgik 
af undersøgelsen af de faktiske forhold, at eksportpriserne for 
hver af de af undersøgelsen omfattede eksportører i både Canada og 
Amerikas Forenede Stater oversteg den normale værdi. 
Î 
- 6 -
E. SKADE 
(10) På baggrund af resultaterne af undersøgelsen vedrørende dumping anses 
det ikke for påkrævet at behandle spørgsmålet om skade. 
F. AFSLUTNING 
(11) I lyset af resultaterne af undersøgelsen fastslås det, at da der ikke 
finder dumping sted, bør den fornyede undersøgelse afsluttes, og den 
antidumpingtold, der er omhandlet i betragtning 1, bør ophæves. 
De pågældende fællesskabsproducenter blev underrettet om de vigtigste 
kendsgerninger og betragtninger, på grundlag af hvilke det var hen­
sigten at afslutte den fornyede undersøgelse, og de fik lejlighed til 
at fremsætte bemærkninger. Fællesskabsproducenterne fandt, at situatio­
nen i undersøgelsesperioden var unormal, eftersom markedspriserne var 
steget unormalt som følge af knaphed på råmaterialer og som følge heraf 
knaphed på VAM. Det blev gjort gældende, at når først denne knaphed på 
markedet var overvundet, ville det føre til fornyet dumping og skade. 
Den pågældende erhvervsgren foreslog derfor, at gældende foranstaltnin­
ger skulle forblive i kraft. 
Efter behørig hensyntagen til de indvendinger, der er fremført af den 
pågældende erhvervsgren, konkluderes det imidlertid, at eftersom der 
i hele undersøgelsesperioden ikke har fundet dumping sted, bør pro­
ceduren afsluttes og antidumpingforanstaltningerne ophæves. 
(12) Der blev ikke i Det Rådgivende Udvalg gjort indsigelse mod afslutningen 
af denne procedure -
UDSTEDT FØLGENDE FORORDNING: 
- 7 
Artikel 1 
Følgende forordninger ophæves: 
1. Canada 
Forordning (EØF) nr. 1826/84. 
2. USA 
Forordning (EØF) nr. 1282/81, 
Artikel 2 
Antidumpingprocedurerne vedrørende importen af vinylacetatmonomer med op­
rindelse i Canada og Amerikas Forenede Stater og henhørende under KN-kode 
2915 32 00 afsluttes. 
Artikel 3 
Denne forordning træder i kraft dagen efter offentliggørelsen i De Europæi 
ske Fællesskabers Tidende. 
Denne forordning er bindende i alle enkeltheder og gælder umiddelbart i 
hver medlemsstat. 
Udfærdiget i Bruxelles, den 
På Rådets vegne 
Formand 
lo 
ISSN 0254-1459 
KOM(90) 10 endelig udg. 
DOKUMENTER 
DA il 
Katalognummer : CB-CO-90-042-DA-C 
ISBN 92-77-57131-4 
Kontoret for De Europæiske Fællesskabers Officielle Publikationer 
L-2985 Luxembourg